Krišjānis Barons - Vikipēdija

# Krišjānis Barons

### Vikipēdijas raksts

Krišjānis Barons (dzimis 1835. gada 31. oktobrī Strutelē, miris 1923. gada 8. martā Rīgā) - latviešu folklorists, rakstnieks, publicists. 1855. gadā beidzis Jelgavas ģimnāziju, 1856. – 1860. gg. studējis matemātiku un astronomiju Tērbatas universitātē, 1862. - 1865. gg., bijis „Pēterburgas avīžu” līdzstrādnieks. 1880. – 1893. g. strādājis par skolotāju Marijas sieviešu ģimnāzijā Maskavā. 1893. gadā atgriezies Rīgā, kur līdz mūža beigām kārtoja izdošanai latviešu tautas dziesmas. Darbojies darvinisma un dabaszinātņu pētīšanā. 1878. gadā stājās pie latviešu tautas dziesmu kārtošanas un būtībā turpināja Krišjāņa Valdemāra darbu. Krišjāņa Barona mūža darbs folkloristikā – akadēmiskais tautas dziesmu krājums „Latvju Dainas” (1915. g.) ko Jānis Endzelīns nosaucis par latviešu filoloģijas stūrakmeni. Barons vēl ir sastādījis „Latvju dainu izlasi” un pētījis tautas dziesmu metriku („Latvju dainu izlase skolai un Jaunatnei” 1931. g.).

Saturs iegūts no "http://lv.wikipedia.org../../../k/r/i/Kri%C5%A1j%C4%81nis_Barons_4cc8.html"

Kategorija: Latviešu valodā rakstošie

##### Views

- Raksts
- Diskusija
- Pašreizējā versija

##### Meklēt